《五月间与正仲立耕养堂前见石榴一花吐初因以》
宋代·舒岳祥

石屏溪上晚风柔，深念沉思註易楼。
好酒自能和性气，闲愁何易上眉头。
十风五雨天常顺，万绿一红春更留。
灶婢解炊新麦饭，提鱼仍就篆畦游。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。